[{"text_idx": "#000003", "text": "Emajo\u0303e u\u0308lemjooksul kaevatakse lahti kalade liikumisteed"}, {"text_idx": "#000004", "text": "Suure Emajo\u0303e u\u0308lemjooksul avatakse ku\u0308mne vanajo\u0303e suudmed, et kalad pa\u0308a\u0308seksid kudema, kirjutas Maaleht. Eesti Loodushoiu Keskuse algatusel ka\u0308ivitub LIFE+ projekt koondnimega Happyfish (eesti k \u2018o\u0303nnelik kala\u2019), mille raames avataksegi ku\u0308mme vanajo\u0303e suuet ja puhastatakse 50 hektarit vo\u0303sastunud koelmuid."}, {"text_idx": "#000005", "text": "Viimati su\u0308vendati vanajo\u0303gesid 50 aastat tagasi, misto\u0303ttu nende u\u0308henduskohad Emajo\u0303ega on liivast ja mudast settevalliga ummistunud."}, {"text_idx": "#000006", "text": "Vanajo\u0303ed on aga paljudele kalaliikidele ideaalne paljunemispaik. Uuringud on na\u0308idanud, et neisse ra\u0308ndab kudema va\u0308ga palju kalu nii Peipsi ja\u0308rvest, Vo\u0303rtsja\u0308rvest kui ka teistest Emajo\u0303ega seotud veekogudest."}, {"text_idx": "#000007", "text": "Kalateadlase Meelis Tambetsi so\u0303nul on paljudel sealsetel kaladel va\u0308ga tugevalt arenenud koelmutruuduse efekt. \u201ePa\u0308rast kudemist Emajo\u0303est Peipsi ja\u0308rve ra\u0308nnanud latikad tulevad ja\u0308rgmisel kevadel alati tagasi Emajo\u0303kke. Nad ra\u0308ndavad u\u0308lesvoolu vanajo\u0303gede piirkonda ja jagunevad kudemiseks peaaegu eksimatult \u201eoma\u201d vanajo\u0303gede kaupa. Ja nii aastast aastasse,\u201d selgitas ta."}, {"text_idx": "#000008", "text": "Teine po\u0303hjus vanajo\u0303gede suudmete avamiseks on talviti tekkiv hapnikupuudus veetaseme alanedes ja\u0308a\u0308vad kalad sinna lo\u0303ksu ning vo\u0303ivad hukkuda."}, {"text_idx": "#000009", "text": "Alam-Pedja kalade jaoks on ta\u0308htis veel luhal asuvate koelmute vo\u0303sast puhastamine. Kuna vo\u0303ssa kasvanud luhad kudemiseks ei sobi, toimub pidev koelmute ahenemine ja kalavarude va\u0308henemine. Probleemi lahendus on iseenesest lihtne \u2014 koelmud tuleb vo\u0303sast puhastada."}, {"text_idx": "#000010", "text": "Emajo\u0303gi ja vanajo\u0303ed Alam-Pedja looduskaitsealal."}]